   ڪراچي (ويب ڊيسڪ) پاڪستان سپر ليگ جي موجوده چيمپيئن ڪراچي ڪنگز جي ٽيم ڏکڻ آفريقا جي هرشل گنز کي هيڊ ڪوچ مقرر ڪري ڇڏيو. ڪراچي ڪنگز پنهنجي بيان ۾ ٻڌايو ته هرشل گبز سان معاهدو جارحاڻي بيٽنگ اسٽائل ۽ زبردست فيلڊنگ سبب ڪيو ويو آهي، هو يقيني طور وسيم اڪرم جي ماتحت ٽيم جي مضبوط مئنيجمينٽ کي وڌيڪ هٿي ڏيندو. هرشل گبز جي مقرري اڳوڻي آسٽريلوي بيٽسمين ۽ ڪراچي ڪنگز جي هيڊ ڪوچ ڊين جونز جي لاڏاڻي کانپوءِ ڪئي وئي آهي. هوڏانهن اڳوڻي ڏکڻ آفريقي ڪرڪيٽر هرشل گبز چيو آهي ته مان عظيم وسيم اڪرم سان گڏ ڪم ڪرڻ لاءِ پراميد آهيان ۽ ٽيم جي ڪاميابي جي تسلسل کي برقرار رکندس.